[{"text_idx": "#000000", "text": "\u200bOs oes gennych chi radd ac angerdd dros ddysgu a diddordeb mewn gyrfa fel athro cynradd, dyma'r cwrs i chi! Cwrs blwyddyn sy'n arwain at statws athro cymwysedig yw'r radd TAR Addysg Cynradd. Nod y cwrs yw paratoi athrawon dan hyfforddiant i fod yn ymarferwyr medrus, hyderus ac arloesol sy'n gallu myfyrio'n feirniadol ac sy'n ymrwymedig i ddysgu proffesiynol gydol oes ac i addysg pobl ifanc."}, {"text_idx": "#000005", "text": "60 credyd ar lefel Meistr y gellir eu rhoi tuag at MA mewn AddysgProfiadau yn y brifysgol a'r ysgol sy\u2019n paratoi athrawon dan hyfforddiant i addysgu'r Cwricwlwm i Gymru ar draws yr ystod oedran 3 i 11.Caiff myfyrwyr eu paratoi ar gyfer cymhwyster TAR a gydnabyddir yn eang ledled Prydain a gweddill y byd.Arfer clinigol sy'n seiliedig ar ymchwil, lle mae cyfleoedd strwythuredig yn galluogi athrawon dan hyfforddiant i ddefnyddio damcaniaeth i herio arfer, ac arfer i herio damcaniaeth.Diwylliant dysgu cefnogol a chydweithredolDiwrnodau hyfforddiant dan arweiniad ysgolion sydd wedi\u2019u nodi fel prif ddarparwyr addysg a datblygiad proffesiynol\u2018Diwrnod dychwelyd\u2019 i\u2019r brifysgol a/neu ysgolion partner arweiniol bob wythnos i gyfnerthu a chydlynu dysguCyfleoedd ar gyfer dysgu ar draws cyfnodau gyda\u2019n rhaglen TAR UwchraddCyfleoedd cyfoethogi sy\u2019n canolbwyntio ar yr unigolion i feithrin cryfderau a datblygu sgiliau arwain a dysgu proffesiynol, arloesol a chydweithredol.Ymrwymiad i ddatblygu sgiliau Cymraeg yr holl athrawon dan hyfforddiant yn seiliedig ar eu profiadau a\u2019u hanghenion unigol."}, {"text_idx": "#000010", "text": "\u200bBydd cyfanswm o 120 diwrnod yn cael eu cyflawni yn yr ysgol yn ystod y flwyddyn TAR Cynradd gydag o leiaf un lleoliad ysgol mewn ysgol/cynghrair partner arweiniol (LPS/A)."}, {"text_idx": "#000014", "text": "Mae\u2019r modiwl hwn yn yr ysgol yn bennaf, ac fe\u2019i cynhelir yn ystod hanner cyntaf y flwyddyn academaidd. Bydd disgwyl i athrawon dan hyfforddiant addysgu mewn ti\u0302m ac yn annibynnol am oddeutu 45% o\u2019r amser. Mae gweddill yr amser yn darparu cyfleoedd i arsylwi, ymchwilio ac ymholi, cynllunio, paratoi ac asesu. Mae\u2019r modiwl hwn ar gael drwy gyfrwng y Gymraeg neu Saesneg."}, {"text_idx": "#000015", "text": "Mae\u2019r modiwl hwn yn yr ysgol yn bennaf, ac fe\u2019i cynhelir yn ystod ail hanner y flwyddyn academaidd. Bydd disgwyl i athrawon dan hyfforddiant addysgu yn annibynnol yn bennaf am oddeutu 65% o\u2019r amser. Mae gweddill yr amser yn darparu cyfleoedd pellach i arsylwi, ymchwilio ac ymholi, cynllunio, paratoi ac asesu. Ar gyfer y mwyafrif o athrawon dan hyfforddiant, bydd cyfle i gyflawni 15 diwrnod ar ddiwedd y modiwl, ble bydd modd iddynt ymgymryd a\u0302 gweithgareddau cyfoethogi i feithrin eu cryfderau/meysydd i\u2019w datblygu, sydd fel arfer yn gysylltiedig ag arloesi ac arwain. Bydd y ffocws yn cael ei drafod gyda\u2019u Mentoriaid a\u2019u Tiwtoriaid Prifysgol, bydd wedi\u2019i deilwra i\u2019w hanghenion, a bydd yn eu cefnogi i gyflawni y tu hwnt i\u2019r Safonau ar gyfer Statws Athro Cymwysedig (SAC), ynghyd a\u0302 chyfrannu at eu Proffil Dechrau Gyrfa. Mae\u2019r modiwl hwn ar gael drwy gyfrwng y Gymraeg neu Saesneg."}, {"text_idx": "#000016", "text": "Safbwyntiau mewn Dysgu ac Addysgu (60 credyd ar lefel 7)"}, {"text_idx": "#000019", "text": "Bydd y modiwl mawr hwn yn ystyried yn benodol ystod o ddamcaniaethau, ymchwil ac adnoddau deallusol eraill, ynghyd a\u0302 phrofiad uniongyrchol yr athrawon dan hyfforddiant mewn ysgolion i ddatblygu eu gwybodaeth, eu sgiliau a\u2019u dealltwriaeth am ddysgu ac addysgu. Mae hyn yn cynnwys agweddau fel datblygiad dynol; y cwricwlwm a\u2019r system addysg; anghenion dysgu ychwanegol; defnyddio data ac asesu; rheoli a threfnu ystafelloedd dosbarth; ynghyd a\u0302 datblygu gwybodaeth bynciol bersonol yr athrawon dan hyfforddiant. Mae o leiaf hanner y modiwl hwn ar gael drwy gyfrwng y Gymraeg, ynghyd a\u0302 Saesneg."}, {"text_idx": "#000020", "text": "Bydd pob athro dan hyfforddiant yn cael 25 awr o addysgu uniongyrchol i ddatblygu eu Cymraeg."}, {"text_idx": "#000021", "text": "Bydd myfyrwyr cyfrwng Cymraeg yn cael sesiynau Gloywi Iaith a fydd yn mynd i\u2019r afael ag elfennau gramadegol y Gymraeg, a bydd athrawon dan hyfforddiant yn cael eu cyfarwyddo ar ddulliau sy\u2019n gysylltiedig a\u0302 datblygu sgiliau llythrennedd personol disgyblion a\u2019u dealltwriaeth o gefndiroedd ieithyddol-gymdeithasol dysgwyr."}, {"text_idx": "#000022", "text": "Bydd dysgwyr Cymraeg a siaradwyr newydd yn dilyn cynllun iaith cydnabyddedig: Cynllun Colegau Cymru. Mae\u2019r cwrs hwn yn mynd i\u2019r afael ag anghenion athrawon dan hyfforddiant sy\u2019n bwriadu addysgu Cymraeg Ail Iaith mewn ysgolion cynradd cyfrwng Saesneg yng Nghymru. Mae\u2019r cwrs yn sicrhau bod athrawon dan hyfforddiant, ar o\u0302l ei gwblhau, wedi cael cyflwyniad cadarn i\u2019r Gymraeg ac yn datblygu o leiaf lefel sylfaenol o Lafaredd. Bydd athrawon dan hyfforddiant yn cael eu haddysgu mewn grwpiau wedi\u2019u ffrydio ar sail profiad a chymhwyster blaenorol."}, {"text_idx": "#000023", "text": "Rhaglen lawn amser yw hon, ac yn ystod elfen lleoliad y cwrs mae gofyn bod athrawon dan hyfforddiant yn yr ysgol ar gyfer y diwrnod ysgol arferol, ynghyd ag amser ychwanegol cyn ac ar o\u0302l ysgol ar gyfer paratoi a chyfarfodydd. Mae gofyn ymrwymiad proffesiynol tebyg gan athrawon dan hyfforddiant pan fyddan nhw\u2019n cyflawni\u2019r elfen o\u2019r cwrs sydd yn y brifysgol."}, {"text_idx": "#000024", "text": "Mae cyfleoedd addysgu a dysgu yn y brifysgol ac yn yr ysgol wedi'u cynllunio i gyd-fynd a\u0302'r naill a'r llall er mwyn sicrhau'r cynnydd gorau posib i\u2019r myfyrwyr. Mae'r dulliau a ddefnyddir yn pwysleisio ac yn hwyluso sgiliau datblygu beirniadol athrawon dan hyfforddiant, ac yn ymwneud ag integreiddio ymchwil ac ymholiad, arfer a damcaniaeth. Yn y Brifysgol ac yn yr ysgol, bydd athrawon dan hyfforddiant fel arfer yn profi dulliau dysgu dan arweiniad y tiwtor a dulliau dysgu hunangyfeiriedig, gan ddatblygu annibyniaeth ac ystyriaeth gynyddol wrth iddyn nhw wneud cynnydd drwy'r cwrs. Bydd cyfleoedd rheolaidd drwy gydol y cwrs i athrawon dan hyfforddiant adolygu eu cynnydd personol gyda\u2019u tiwtoriaid a chymryd cyfrifoldeb dros gynllunio a chyflawni eu dysgu eu hunain."}, {"text_idx": "#000025", "text": "Yn y brifysgol, gallai\u2019r dulliau dysgu ac addysgu a ddefnyddir mewn modiwlau gynnwys darlithoedd, seminarau, gweithdai a thiwtorialau, oll wedi\u2019u cefnogi gan ddefnydd o rith-amgylchedd dysgu Prifysgol Metropolitan Caerdydd. Mewn llawer o'r modiwlau, y strategaethau dysgu ac addysgu a fydd yn cael eu defnyddio yw'r rhai sydd a\u0302'r dystiolaeth ymchwil gryfaf o effaith ar ddysgu athrawon dan hyfforddiant a chyrhaeddiad disgyblion e.e. micro-addysgu, arfer clinigol ac adborth, metawybyddiaeth a hunanreoleiddio, addysgu uniongyrchol a dysgu gwrthdro. Lle bo\u2019n bosib, bydd gweithdai\u2019n cael eu darparu mewn ystod o barthau traws-gyfnodol, trawsgwricwlaidd ac un pwnc, gan gynnig digon o gyfleoedd i athrawon dan hyfforddiant ddysgu gan brofiadau amrywiol ei gilydd."}, {"text_idx": "#000026", "text": "Wrth ddysgu yn yr ysgol, bydd athrawon dan hyfforddiant yn dysgu am ymagweddau addysgu ti\u0302m ac yn addysgu'n annibynnol, a bydd gofyn iddynt gymryd cyfrifoldeb cynyddol dros addysgu annibynnol yn y dosbarth, neu ddosbarthiadau, dros gyfnod parhaus a sylweddol. Bydd Arfer Clinigol yn cynnwys amser cyfeiriedig ar gyfer Ymchwil ac Ymholiad; addysgu annibynnol a thi\u0302m; a chynllunio, paratoi ac asesu. Yn ogystal, bydd athrawon dan hyfforddiant yn cael 15 diwrnod o hyfforddiant dan arweiniad Ysgolion/Cynghreiriau Partner Arweiniol. Yn ystod y diwrnodau hyn, bydd amrywiaeth o ddulliau dysgu ac addysgu yn cael eu defnyddio, gan gynnwys archwilio dogfennaeth ysgol, rowndiau dysgu, deialog fyfyriol wedi\u2019i chymell gan fideo, teithiau cerdded a dysgu, sgyrsiau dysgu gyda disgyblion neu athrawon a chraffu ar lyfrau."}, {"text_idx": "#000027", "text": "Sylwch: Mae hwn yn gwrs Addysg Gychwynnol i Athrawon proffesiynol ac ni ddylai ymgeiswyr TAR llwyddiannus drefnu gwyliau yn ystod y rhaglen. Mae\u2019r rhaglen fel arfer yn dechrau yn ystod wythnos gyntaf mis Medi ac yn dod i ben ym mis Gorffennaf."}, {"text_idx": "#000028", "text": "Mae\u2019r cwrs hwn yn cynnwys dau aseiniad ysgrifenedig ar lefel 7 sydd wedi\u2019u gwasgaru dros y flwyddyn. Mae\u2019r ddau aseiniad yn meithrin gallu\u2019r athrawon dan hyfforddiant i fyfyrio\u2019n feirniadol a gwerthuso addysgeg ac arfer, gan wella eu gallu i fodloni elfennau o Safonau\u2019r Statws Athro Cymwysedig. Yn ogystal, mae\u2019r aseiniadau wedi\u2019u cynllunio i ddatblygu gwybodaeth a sgiliau ymchwil athrawon dan hyfforddiant, gan roi cyfle iddynt gysylltu damcaniaeth ag arfer mewn ffordd a fydd yn cael effaith gadarnhaol ar ddisgyblion, gwelliant ysgol, a\u2019u harfer proffesiynol eu hunain. Bydd y Mentoriaid yn yr ysgol a\u2019r Tiwtoriaid Prifysgol yn cefnogi athrawon dan hyfforddiant i gwblhau\u2019r aseiniadau hyn. Bydd cydweithio gydag athrawon eraill dan hyfforddiant yn nodwedd hanfodol ar un o\u2019r aseiniadau."}, {"text_idx": "#000029", "text": "Bydd pob athro dan hyfforddiant yn cael ei asesu yn erbyn y Safonau ar gyfer Statws Athro Cymwysedig, ac mae\u2019n rhaid iddynt lwyddo ym mhob Safon i gael Statws Athro Cymwysedig. Yn ystod yr arfer clinigol, bydd athrawon dan hyfforddiant yn cael adborth ffurfiannol ysgrifenedig a llafar parhaus, ynghyd ag adroddiadau crynodol. Fel rhan o\u2019r cwrs, bydd athrawon dan hyfforddiant yn casglu tystiolaeth sy\u2019n dangos eu cyrhaeddiad a\u2019u cyflawniad, a bydd yn cael ei roi i\u2019r Tiwtoriaid Personol fel bod modd iddynt fonitro cynnydd yn rheolaidd."}, {"text_idx": "#000030", "text": "O ystyried pa mor ganolog yw llythrennedd, rhifedd a chymhwysedd digidol yng nghwricwlwm Cymru, bydd pob athro dan hyfforddiant yn cwblhau archwiliadau mewn llythrennedd, rhifedd a chymhwysedd digidol ar ddechrau a diwedd y rhaglenni. Yn bennaf, bydd hyn er mwyn helpu i nodi cryfderau a meysydd i\u2019w datblygu, ac i gyflawni astudiaeth er mwyn llenwi\u2019r bylchau mewn gwybodaeth a sgiliau. Bydd myfyrwyr dan hyfforddiant a allai elwa ar gymorth pellach yn cael sesiynau cymorth ychwanegol."}, {"text_idx": "#000031", "text": "Bydd cwblhau\u2019r rhaglen yn llwyddiannus yn arwain at argymhelliad i Gyngor y Gweithlu Addysg ar gyfer Statws Athro Cymwysedig (SAC), ac yn cynnig cyfleoedd ar gyfer cyflogaeth ar lefel gynradd. Gall graddedigion gael gwaith mewn ysgolion ledled Cymru, Prydain a thramor."}, {"text_idx": "#000032", "text": "Mae\u2019r cwrs wedi\u2019i gynllunio i ddarparu ystod eang o brofiadau a fydd yn rhoi\u2019r wybodaeth, y sgiliau a\u2019r hyder i\u2019n graddedigion i\u2019w paratoi nhw ar gyfer y byd gwaith. Mae Ysgolion Partner Arweiniol Partneriaeth Caerdydd wedi\u2019u nodi fel darparwyr addysg a datblygiad proffesiynol arweiniol yng Nghymru, ac felly mae\u2019r cyfle i ddysgu ganddyn nhw ac yn eu hamgylcheddau eu hunain yn golygu y dylai\u2019r datblygiad gyrfaol o athro dan hyfforddiant i Athro Newydd Gymhwyso fod yn ddi-dor. I gael rhagor o wybodaeth, ewch i\u2019r dudalen"}, {"text_idx": "#000033", "text": "Beth alla i ddisgwyl ei ennill pan fydda i\u2019n dechrau addysgu? Mae gwybodaeth ar gael ar wefan\nyr Asiantaeth Hyfforddi a Datblygu ar gyfer Ysgolion.."}, {"text_idx": "#000034", "text": "Mae\u2019r rhaglen hefyd yn cynnig mantais tuag at ddatblygiad proffesiynol parhaus drwy roi 60 credyd ar lefel Meistr. Gellir cario\u2019r credydau hyn ymlaen i gymhwyster Meistr llawn drwy astudiaeth lawn amser neu ran amser.\u200b"}, {"text_idx": "#000035", "text": "Bydd gofyn i bob ymgeisydd wneud cais drwy\nUCAS, drwy gwblhau ffurflen gais ar-lein. Yna bydd ceisiadau\u2019n cael eu hasesu yn erbyn y meini prawf mynediad ar gyfer y rhaglen berthnasol, a bydd ymgeiswyr yn cael eu gwahodd i gyfweliad ar sail y wybodaeth hon."}, {"text_idx": "#000037", "text": "proffil academaidd cadarn;y ddawn, y gallu a\u2019r gwytnwch i fodloni canlyniadau gofynnol Statws Athro Cymwysedig erbyn diwedd eu rhaglen AGA;y cymwysterau personol a deallusol priodol i ddod yn ymarferwyr ardderchog;sgiliau darllen effeithiol a sgiliau cyfathrebu clir a chywir, ar lafar ac yn ysgrifenedig, yn Gymraeg a/neu Saesneg.cefndir troseddol clir, heb hanes a allai eu hatal rhag gweithio gyda phlant neu bobl ifanc sy\u2019n agored i niwed, neu fel ymarferydd addysg, ac ni ddylent fod wedi\u2019u hatal neu eu heithrio\u2019n flaenorol rhag addysgu neu weithio gyda dysgwyr (mae gofyn i athrawon dan hyfforddiant drefnu Datgeliad Manylach gan y Gwasanaeth Datgelu a Gwahardd (DBS);sgiliau gweithredol personol mewn llythrennedd, rhifedd a chymhwysedd digidol y mae modd eu cymhwyso i gyd-destun addysgu a dysgu proffesiynol, i\u2019w ddangos ar y cam cyfweld;y gallu i ddangos eu haddasrwydd i ddod yn athrawon ardderchog;y gallu i fodloni gofynion\nSafonau Iechyd Addysg (2004)*, Llywodraeth Cymru, gan gadarnhau eu hiechyd a\u2019u gallu corfforol i gyflawni cyfrifoldebau athro."}, {"text_idx": "#000039", "text": "Bydd hefyd angen i fyfyrwyr sy\u2019n astudio i addysgu mewn ysgolion cyfrwng Cymraeg fod a\u0302 gradd C neu uwch mewn Cymraeg (Iaith Gyntaf) TGAU."}, {"text_idx": "#000040", "text": "Nodir, bydd ymgeisiwyr angen gradd C/gradd 4 neu uwch mewn Cymraeg Iaith (Iaith Gyntaf), Mathemateg neu Mathemateg - Rhifedd (neu gyfwerth) er mwyn eu cysidro ar gyfer cyfweliad."}, {"text_idx": "#000043", "text": "Gradd anrhydedd mewn maes perthnasol i addysg gynradd, gyda dosbarthiad 2:2 o leiaf; neu unrhyw radd anrhydedd a\u0302 dosbarthiad 2:2 o leiaf lle cafwyd gradd C neu uwch mewn Safon Uwch (neu gyfwerth) mewn maes pwnc cwricwlwm cynradd. Ystyrir mynediad at raglenni Addysg Uwch fel cyfwerth a\u0302 Safon Uwch mewn pwnc perthnasol lle cyflawnwyd 15 Teilyngdod ar Lefel 3. Ystyrir Diploma\u0302u CACHE Lefel 3 ar radd C hefyd, ynghyd a\u0302 Diploma\u0302u Pearson BTEC (QCF)/OCR/NQF Lefel 3 mewn Gofal Plant ar Broffil Teilyngdod."}, {"text_idx": "#000046", "text": "Datganiad personol cryf yn dangos potensial yr ymgeisydd i gyflawni\u2019r Rhaglen TAR Cynradd. Dylai\u2019r datganiad ddangos ystod y wybodaeth a phrofiad personol a gafwyd mewn addysg gynradd hyd yma, a sut mae hyn wedi paratoi\u2019r ymgeisydd i fod yn athro cynradd effeithiol. Dylid cyfeirio hefyd at brofiadau personol/diddordebau allgyrsiol a allai gyfrannu at gyfoethogi dysgu plant. Mae safon uchel o Gymraeg/Saesneg ysgrifenedig yn hanfodol."}, {"text_idx": "#000047", "text": "Mae\u2019n rhaid i\u2019r prif ganolwr fod yn academydd sydd yn y sefyllfa orau i allu gwneud sylw ar allu academaidd a galwedigaethol yr ymgeisydd. Nid oes angen canolwr academaidd ar gyfer ymgeiswyr sydd wedi cyflawni eu gradd ers mwy na 5 mlynedd, ond byddai hyn yn ddelfrydol os oes modd. Ar gyfer yr ymgeiswyr hynny y mae eu geirda Sefydliad Addysg Uwch yn hy\u0302n nag 8 mlwydd oed, mae angen geirda gan weithiwr proffesiynol addysgol mwy diweddar, fel pennaeth. Mae\u2019n bwysig bod modd i\u2019r canolwr hwn wneud beirniadaeth wrthrychol a gwybodus yn seiliedig ar ddealltwriaeth sylweddol o\u2019r ymgeisydd mewn cyd-destun addysgol. Os oes gennych unrhyw ymholiadau mewn perthynas a\u0302\u2019ch geirda, cysylltwch a\u0302\u2019r Ti\u0302m Derbyniadau."}, {"text_idx": "#000051", "text": "Nid yw ceisiadau ar gyfer TAR Cynradd Saesneg bellach yn cael eu hystyried ar gyfer mis Medi 2023, cysylltwch a\u0302\u2019r Ti\u0302m Derbyniadau os oes gennych ymholiadau. Rydyn ni\u2019n dal i dderbyn ceisiadau ar gyfer y TAR Cynradd cyfrwng Cymraeg."}, {"text_idx": "#000057", "text": "Gofynnir i ymgeiswyr nodi yn eu datganiad personol, a rhoi gwybod i\u2019r Ti\u0302m Derbyniadau cyn gynted a\u0302 phosib, os ydynt yn dymuno cael cyfweliad drwy gyfrwng y Gymraeg."}, {"text_idx": "#000059", "text": "Bydd y Profion sgiliau a gynhelir fel rhan o\u2019ch diwrnod cyfweliad fel arfer bellach yn cael eu cynnal ar ddechrau eich cwrs fel archwiliad o ble mae\u2019n bosib y bydd angen cymorth ychwanegol arnoch chi. Nid yw\u2019r profion hyn yn ffurfio rhan o\u2019r meini prawf dethol bellach, ond argymhellwn eich bod yn cyflawni\u2019r gwaith adolygu priodol o\u2019r wybodaeth yn y dolenni a ddarperir isod:"}, {"text_idx": "#000060", "text": "1. Bydd y prawf cyntaf yn canolbwyntio ar sillafu, atalnodi, gramadeg a deall. Bydd y prawf hwn yn cael ei gwblhau\u2019n electronig ar ddiwrnod y cyfweliad, ond mae copi sampl i\u2019w argraffu o\u2019r papur ar gael yma."}, {"text_idx": "#000061", "text": "Bydd y prawf hwn yn para 30 munud."}, {"text_idx": "#000062", "text": "gweithiwch drwy\u2019r papur sampl a ddarperiredrychwch ar y prawf sgiliau llythrennedd presennol yn Lloegr, sydd ar wefan Adran Addysg Lloegr, gan fod y profion yn debyg a gallai fod yn declyn cyfeirio defnyddiol.Mae hwn yn adnodd defnyddiol hefyd:\nJohnson, J. (2012) Passing the Literacy Skills Test (Achieving QTS) 3rd edn. Exeter: Learning Matters, ISBN 9780857258793."}, {"text_idx": "#000063", "text": "2. Bydd yr ail brawf yn canolbwyntio ar sgiliau darllen ac ysgrifennu. Bydd yn canolbwyntio ar erthygl cyfnodolion a fydd yn cael ei hanfon atoch cyn y cyfweliad."}, {"text_idx": "#000064", "text": "Darllenwch yr erthygl yn ofalus nifer o weithiau.Chwiliwch am unrhyw eiriau anghyfarwyddCeisiwch ddeall ystyr yr erthyglYstyriwch pa negeseuon mae\u2019r awdur yn ceisio eu cyfleuMeddyliwch a ydych chi\u2019n cytuno gyda\u2019r awdur"}, {"text_idx": "#000066", "text": "Bydd y dasg yn asesu\u2019ch gallu i wneud y canlynol:"}, {"text_idx": "#000067", "text": "dod o hyd i wybodaeth a chyfeirio\u2019n briodol at y deunydd darllendangos dealltwriaeth glir a dehongliad o\u2019r deunydd darllencyfleu eich syniadau\u2019n glir mewn arddull briodolcyflwyno ysgrifennu cydlynus a strwythuredigdefnyddio sillafu, atalnodi a gramadeg a\u0302 lefel dda o gywirdeb"}, {"text_idx": "#000068", "text": "un prawf rhifedd, sy\u2019n canolbwyntio ar y fathemateg weithredol sydd ei hangen ar athrawon yn eu ro\u0302l broffesiynol.\u2022 Bydd y prawf hwn yn cael ei gwblhau\u2019n electronig ar ddiwrnod y cyfweliad, ond mae copi sampl i\u2019w argraffu o\u2019r papur ar gael yn\nGymraeg.Ni chaniateir cyfrifiannell, ond bydd ymgeiswyr yn cael papur i wneud nodiadau.Bydd y prawf yn para 30 munud.Er mwyn paratoi ar gyfer y prawf rhifedd, dylai ymgeiswyr weithio drwy\u2019r papur enghreifftiol a ddarperir.Adnodd defnyddiol arall yw Tyreman, C. (2011) How to Pass the QTS Numeracy and Literacy Skills Tests: Essential Practice for the Qualified Teacher Status Skills Tests. London: Kogan Page"}, {"text_idx": "#000069", "text": "Bydd ymgeiswyr yn cwblhau tasg 30 munud wedi\u2019i chynllunio i ddangos tystiolaeth o\u2019u sgiliau digidol personol ar lefel sylfaenol. Diben hyn yw fod angen i bob athro yng Nghymru allu cyfnerthu a datblygu sgiliau digidol y disgyblion maen nhw\u2019n eu haddysgu, ynghyd a\u0302 defnyddio technoleg ddigidol i gynnal eu dyletswyddau proffesiynol eu hunain."}, {"text_idx": "#000070", "text": "Bydd y prawf yn cynnwys defnyddio sgiliau sylfaenol Microsoft Office, gan gynnwys addasu cynnwys yn ymwneud ag addysg yn Word, Excel a PowerPoint."}, {"text_idx": "#000071", "text": "Cynghorir ymgeiswyr i sicrhau bod ganddyn nhw\u2019r gallu sylfaenol sydd ei angen er mwyn, er enghraifft, newid maint ffont, rhoi thema\u0302u ar gyflwyniadau PowerPoint, a defnyddio fformiwla\u0302u syml yn Excel fel SUM ac AVERAGE."}, {"text_idx": "#000073", "text": "Bydd ymgeiswyr sy\u2019n gwneud cais i hyfforddi ar gyfer y sector cyfrwng Cymraeg yn cael eu rhoi mewn ysgolion cyfrwng Cymraeg, ac mae rhywfaint o ddarpariaeth y brifysgol drwy gyfrwng y Gymraeg."}, {"text_idx": "#000074", "text": "Yn ystod y weithdrefn gyfweld, bydd eich gallu yn y Gymraeg a\u2019r Saesneg yn cael ei asesu."}, {"text_idx": "#000075", "text": "Bydd pob ymgeisydd cyfrwng Cymraeg yn cwblhau ail brawf llythrennedd fel uchod (darperir y fersiynau Cymraeg a Saesneg), a bydd gofyn iddynt ddangos eu gallu i ysgrifennu yn Gymraeg a Saesneg yn y prawf hwn."}, {"text_idx": "#000076", "text": "Bydd fersiynau Cymraeg a Saesneg y papur cwestiwn yn cael eu darparu. Gall ymgeiswyr ddewis ateb yn yr iaith o\u2019u dewis."}, {"text_idx": "#000077", "text": "Does gen i ddim TGAU gradd C/gradd 4 neu uwch mewn Saesneg Iaith a Mathemateg \u2013 alla i wneud cais am y cwrs TAR?Bydd ymgeisiwyr angen gradd C / gradd 4 neu uwch mewn Saesneg Iaith a Mathemateg (neu gyfwerth) er mwyn eu cysidro ar gyfer cyfweliad."}, {"text_idx": "#000080", "text": "Ydych chi\u2019n cynnal Diwrnodau Agored?Rydyn ni\u2019n cynnal nifer o ddigwyddiadau ar-lein sy\u2019n cynnwys gwybodaeth am TAR drwy\u2019r flwyddyn. Ewch i\u2019n tudalen\nDiwrnodau Agored a Digwyddiadau i gael rhagor o wybodaeth."}, {"text_idx": "#000082", "text": "Pryd mae\u2019r dyddiad cau ar gyfer ymgeisio?Nid oes dyddiad cau penodol ar gyfer ceisiadau: Bydd rhaglenni\u2019n cau pan fydd y cwrs yn llawn. Mae cystadleuaeth uchel iawn ar gyfer llefydd ar y cwrs TAR Cynradd ac Uwchradd, felly argymhellwn eich bod yn ymgeisio\u2019n gynnar yn y flwyddyn academaidd er mwyn osgoi cael eich siomi."}, {"text_idx": "#000085", "text": "Beth ddylwn i ei wneud os ydw i\u2019n ymgeisydd cyfrwng Cymraeg?\nDylai ymgeiswyr sy\u2019n dymuno hyfforddi ar gyfer y sector cyfrwng Cymraeg nodi\u2019r dewis hwn yn glir ar eu ceisiadau. Byddwch yn cael eich rhoi mewn ysgolion cyfrwng Cymraeg, ac mae rhywfaint o ddarpariaeth y brifysgol drwy gyfrwng y Gymraeg. Yn ystod y weithdrefn gyfweld, bydd eich gallu yn y Gymraeg a\u2019r Saesneg yn cael ei asesu."}, {"text_idx": "#000088", "text": "Faint mae\u2019r cwrs TAR yn ei gostio?Ewch i\u2019n\ntudalen Ffioedd a Chyllid i gael rhagor o fanylion."}, {"text_idx": "#000089", "text": "Fydda i\u2019n cael bwrsariaeth?Mae\u2019n bosib y bydd cymhellion ariannol a grantiau hyfforddi ar gael ar gyfer myfyrwyr TAR Cynradd yn ddibynnol ar ddosbarthiad eich gradd israddedig. Ewch i\nwefan Llywodraeth Cymru i gael rhagor o fanylion."}, {"text_idx": "#000090", "text": "Oes cyllid arall ar gael?Mae myfyrwyr TAR sy\u2019n byw yng Nghymru sy\u2019n dewis aros ac astudio yng Nghymru hefyd yn gymwys i gael cefnogaeth gan Lywodraeth Cymru drwy Grant Ffioedd Dysgu. I gael rhagor o wybodaeth am y grant ac i gael mynediad at y ffurflen PN1 berthnasol ewch i:"}, {"text_idx": "#000091", "text": "Pryd bydda i\u2019n clywed am leoliadau yn yr ysgol? Ble byddan nhw? Alla i drefnu lleoliad fy hunan?"}, {"text_idx": "#000092", "text": "Cynhelir y gydran lleoliad ysgol yn ein hystod ardderchog o ysgolion Partneriaeth Caerdydd, ac mae\u2019n rhan ganolog o\u2019r rhaglen. Bydd o leiaf un lleoliad ysgol mewn Ysgol/Cynghrair Partner Arweiniol (LPS/A). Er y gwneir pob ymdrech i ystyried amgylchiadau personol myfyriwr, byddwch yn ymwybodol y gallai fod yn ofynnol i athrawon dan hyfforddiant deithio hyd at uchafswm o 90 munud o'u man preswylio i leoliad ysgol. Byddwch chi\u2019n cael gwybod am hyn ar ddechrau eich rhaglen. Chewch chi ddim trefnu eich lleoliad eich hun."}, {"text_idx": "#000093", "text": "Alla i drefnu unrhyw wyliau yn ystod fy astudiaethau? Oherwydd natur broffesiynol y cwrs Addysg Gychwynnol i Athrawon, ni ddylai ymgeiswyr TAR llwyddiannus drefnu gwyliau yn ystod y rhaglen. Mae\u2019r rhaglen fel arfer yn dechrau yn ystod wythnos gyntaf mis Medi ac yn dod i ben ym mis Gorffennaf."}, {"text_idx": "#000094", "text": "Ffioedd Dysgu a Chefnogaeth Ariannol:"}, {"text_idx": "#000096", "text": "Mae\u2019n bosib bod cymhellion ariannol a grantiau hyfforddi ar gael i fyfyrwyr TAR Cynradd."}, {"text_idx": "#000099", "text": "Rydyn ni\u2019n ymdrechu i gyflwyno cyrsiau yn unol a\u0302\u2019r disgrifiad ac ni fyddwn fel arfer yn gwneud newidiadau i gyrsiau, fel teitl, cynnwys, dull cyflwyno a darpariaeth addysgu\u2019r cwrs. Fodd bynnag, gall fod yn angenrheidiol i\u2019r brifysgol wneud newidiadau yn narpariaeth y cwrs cyn neu ar o\u0302l cofrestru. Mae\u2019n cadw\u2019r hawl i wneud amrywiadau i gynnwys neu ddulliau cyflwyno, gan gynnwys terfynu neu gyfuno cyrsiau os ystyrir bod camau gweithredu o\u2019r fath yn angenrheidiol. Darllenwch ein Telerau ac Amodau i gael y wybodaeth lawn."}, {"text_idx": "#000101", "text": "Ysgol:Ysgol Addysg a Pholisi Cymdeithasol Caerdydd"}, {"text_idx": "#000102", "text": "Hyd y Cwrs:Blwyddyn lawn amser."}, {"text_idx": "#000104", "text": "Os ydych chi\u2019n fyfyriwr graddedig sy\u2019n siarad Cymraeg ac yn chwilio am yrfa mewn addysgu Cynradd, dysgwch ragor am ein cwrs byr lle gallwch brofi amgylchedd ysgol ac archwilio gyrfa yn addysgu yn ysgolion Cymru.Cwrs byr Blas ar Ddysgu: Mwy o wybodaethCwrs 1: Tachwedd/Rhagfyr 2023Cwrs 2: Mehefin 3-7, 2024"}, {"text_idx": "#000108", "text": "Dewch i glywed mwy gan Ethan, myfyriwr raddedig, am ei brofiadau ar y cwrs TAR Cynradd a pham a pham ei fod yn meddwl bod astudio trwy gyfrwng y Gymraeg wedi bod yn annatod o'i yrfa addysgu."}, {"text_idx": "#000109", "text": "Mae Maria, un o raddedigion y cwrs TAR Cynradd, yn blogio am ei phrofiadau yn astudio ar y cwrs a pham gwneud hynny yn Gymraeg."}, {"text_idx": "#000110", "text": "Darllenwch pam y penderfynodd Aled, myfyriwr raddedig ar y cwrs i astudio TAR Cynradd trwy gyfrwng y Gymraeg."}, {"text_idx": "#000111", "text": "Clywch gan Katie, a raddiodd ar y cwrs, am ei phrofiadau ar y TAR Cynradd a pham ei bod wrth ei bodd yn dysgu cymaint."}, {"text_idx": "#000112", "text": "Dewch i ddarganfod mwy am y cyfleoedd gwahanol ac unigryw i astudio Addysg Gychwynnol i Athrawon (AGA) trwy gyfrwng y Gymraeg ym Mhrifysgol Metropolitan Caerdydd."}]